Posvetna molitva srcu Isusovu i Marijinu

Posvetna molitva srcu Isusovu

O, Isuse, znamo da si ti bio blag
i da si za nas srce svoje dao.
Ono je okrunjeno trnovom krunom i našim grijesima.
O, znamo da nas i dan danas moliš da ne propadnemo.
Isuse, sjeti nas se kad sagriješimo.
Po svom Presvetom Srcu udijeli nam da se svi ljubimo.
Nek nestane mržnje među ljudima.
Pokaži svoju ljubav.
Mi te svi volimo i želimo da nas zaštitiš od grijeha svojim pastirskim Srcem.
Uđi u svako srce, Isuse!
Kucaj, kucaj na naša srca.
Budi strpljiv i neumoran.
Mi smo još zatvoreni jer još nismo dobro shvatili tvoju ljubav.
Kucaj ustrajno i daj, o dobri Isuse,
da ti otvorimo svoje srce,
bar kad se sjetimo tvoje muke podnesene za nas.
Amen.

Posvetna molitva srcu Marijinu

O prečisto Srce Marijino, 
prepuno dobrote,
pokaži svoju ljubav prema nama.
Tvoga srca plamen, o Marijo,
neka siđe na sve ljude.
Mi te beskrajno volimo.
Utisni u naša srca pravu ljubav da čeznemo za tobom.
O Marijo, blaga i ponizna srca,
sjeti nas se kad sagriješimo.
Ti znaš da svi ljudi griješe.
O daj da po tvom prečistom i majčinskom Srcu ozdravimo od svake duhovne bolesti.
O daj da uvijek mognemo gledati dobrotu tvoga majčinskoga Srca i da se po plamenu tvoga srca obratimo.
Amen.

Litanije Duhu Svetom

Gospodine, smiluj se!
Kriste smiluj se!
Gospodine, smiluj se!
Duše Sveti, čuj nas!
Duše utješitelju, usliši nas!
Oče nebeski, Bože, Smiluj nam se!
Sine,Otkupitelju svijeta, Bože, Smiluj nam se!
Duše Sveti, Bože, Smiluj nam se!
Sveto Trojstvo, jedan Bože, Smiluj nam se!
Duše Sveti, koji izlaziš od Oca i Sina, Smiluj nam se!
Duše Sveti, po čijem su nadahnuću govorili proroci, Smiluj nam se!
Duše Sveti, koji svjedočiš za Isusa Krista, Smiluj nam se!
Duše Sveti, naš božanski Učitelju, Smiluj nam se!
Duše Sveti, po kojem je Djevica Marija začela Sina Božjega, Smiluj nam se!
Duše Sveti, koji stanuješ u nama, Smiluj nam se!
Duše istine, Smiluj nam se!
Duše mudrosti, Smiluj nam se!
Duše razuma, Smiluj nam se!
Duše jakosti, Smiluj nam se!
Duše pobožnosti, Smiluj nam se!
Duše dobrog savjeta, Smiluj nam se!
Duše znanja, Smiluj nam se!
Duše straha Božjega, Smiluj nam se!
Duše milosti i milosrđa, Smiluj nam se!
Duše ljubavi, Smiluj nam se!
Duše radosti, Smiluj nam se!
Duše mira, Smiluj nam se!
Duše strpljivosti, Smiluj nam se!
Duše blagosti, Smiluj nam se!
Duše dobrote i duhovne miline, Smiluj nam se!
Duše krotkosti, Smiluj nam se!
Duše vjere i ufanja, Smiluj nam se!
Duše čistoće, Smiluj nam se!
Duše savjesnosti, Smiluj nam se!
Duše razboritosti, Smiluj nam se!
Duše života i spasa, Smiluj nam se!
Duše kreposti, Smiluj nam se!
Duše svih milosti, Smiluj nam se!
Duše Sveti, koji proničeš Božje tajne, Smiluj nam se!
Duše Sveti, koji nam pomažeš u molitvi, Smiluj nam se!
Duše Sveti, po kome smo se duhovno preporodili, Smiluj nam se!
Duše Sveti, koji nam srca napunjaš božanskom ljubavlju, Smiluj nam se!
Duše Sveti, upravitelju misli i namjera srca, Smiluj nam se!
Duše Sveti, čistitelju naših duša, Smiluj nam se!
Duše Sveti, čijom milošću postajemo Božja djeca, Smiluj nam se!
Duše Sveti, posvetitelju i ravnatelju Crkve, Smiluj nam se!
Duše Sveti, koji si, poput gorućih jezika, sišao nad apostole, Smiluj nam se!
Sigurna pomoći u svakoj nevolji, Smiluj nam se!
Slasti početnika u tvojoj službi, Smiluj nam se!
Jakosti u tebi napredujućih, Smiluj nam se!
Kruno savršenih, Smiluj nam se!
Radosti anđela, Smiluj nam se!
Svjetlo patrijarha, Smiluj nam se!
Pobjedo mučenika, Smiluj nam se!
Znanje priznavaoca, Smiluj nam se!
Čistoćo djevica, Smiluj nam se!
Pomasti svih svetih, Smiluj nam se!
Milostiv budi, oprosti nam Duše Sveti!
Milostiv budi, usliši nas Duše Sveti! 
Od svakoga zla, Oslobodi nas, Gospodine!
Od svakoga grijeha, Oslobodi nas, Gospodine!
Od svih napasti i zasjeda đavolskih, Oslobodi nas, Gospodine!
Od svake preuzetnosti i zdvojnosti, Oslobodi nas, Gospodine!
Od poricanja objavljenih istina, Oslobodi nas, Gospodine!
Od grešne okorjelosti i bezbožnosti, Oslobodi nas, Gospodine!
Od svake nečistoće duše i tijela, Oslobodi nas, Gospodine!
Od duha bludnosti, Oslobodi nas, Gospodine!
Od krivovjerja i svih zabluda, Oslobodi nas, Gospodine!
Od svakog zloga duha, Oslobodi nas, Gospodine!
Oslobodi nas, Gospodine! Oslobodi nas, Gospodine!
Od zle i vječne smrti, Oslobodi nas, Gospodine!
Po Tvojem izlaženju od Oca i Sina, Oslobodi nas, Gospodine!
Po divnom djelovanju Tvoje milosti, Oslobodi nas, Gospodine!
Po bezgrešnom Začeću Djevice Marije, Oslobodi nas, Gospodine!
Po otajstvenom Začeću Isusa Krista, Oslobodi nas, Gospodine!
Po Tvojem silasku nad Isusa u rijeci Jordanu, Oslobodi nas, Gospodine!
Po Tvom silasku nad apostole, Oslobodi nas, Gospodine!
Na veliki dan suda Božjega, Oslobodi nas, Gospodine!
Mi grešnici, Tebe molimo, usliši nas! Oslobodi nas, Gospodine!

Da nam se smiluješ, Tebe molimo, usliši nas!
Da po Tebi sveto živimo, Tebe molimo, usliši nas!
Da se udostojiš sve udove Crkve oživjeti i posvetiti, Tebe molimo, usliši nas!
Da se udostojiš svojom svetom milošću uvijek nas pratiti i preteći, Tebe molimo, usliši nas!
Da se udostojiš dati nam darove prave svetosti, pobožnosti i molitve, Tebe molimo, usliši nas!
Da se udostojiš sve naše misli, riječi i djela sebi upraviti i posvetiti, Tebe molimo, usliši nas!
Da se udostojiš dati nam da postignemo pravu poniznost i sve kreposti, Tebe molimo, usliši nas!
Da obnoviš u nama pravednost i poštenje, Tebe molimo, usliši nas!
Da se udostojiš zasaditi u nama dar krotke strpljivosti, Tebe molimo, usliši nas!
Da se udostojiš dati nam milost suza, Tebe molimo, usliši nas!
Da se udostojiš udahnuti nam iskrene osjećaje milosrđa i ljubavi, Tebe molimo, usliši nas!
Da nas obogatiš božanskom istinom i milošću, Tebe molimo, usliši nas!
Da se udostojiš utvrditi nas u milosti svojoj, Tebe molimo, usliši nas!
Da nas primiš među svoje odabrane, Tebe molimo, usliši nas!
Da se udostojiš uslišiti nas, Tebe molimo, usliši nas!
Da po Tebi Bogu živimo, Tebe molimo, usliši nas!
Duše Sveti Bože, molimo Te, usliši nas!

Jaganjče Božji, koji oduzimaš grijehe svijeta, izlij na nas Duha Svetoga!
Jaganjče Božji, koji oduzimaš grijehe svijeta, pošalji na nas obećanoga Duha Očevog!
Jaganjče Božji, koji oduzimaš grijehe svijeta, daj nam Duha Dobroga!

Duše Sveti, čuj nas!
Duše Utješitelju, usliši nas!

Oče naš ...
Blagoslivljajmo Oca i Sina sa Duhom Svetim!
Hvalimo Ga i uzvisujmo u sve vijeke! Amen.

Pomolimo se: Bože, koji si svjetlošću Duha Svetoga poučio srca vjernih, daj da u tom istom Duhu spoznamo što je pravo i Njegovoj se utjehi vazda radujemo!
Gospodine, zapali nam srce ognjem Duha Svetoga, da ti čistim tijelom služimo i neokaljanim srcem omilimo!
Bože, kome je svako srce otkriveno, kome svačija volja govori i kome nije skrivena nijedna tajna, očisti izljevom Duha Svetoga misli srca našega, da zaslužimo savršeno Te ljubiti i dostojno Te hvaliti. Po Kristu Gospodinu našem! Amen!

